stanford-oval/wikipedia huggingface dataset:
Michael Krohn-Dehli

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Krohn-Dehli
Syntymäaika: 6. kesäkuuta 1983 (ikä 41)
Syntymäpaikka: Kööpenhamina, Tanska
Pelipaikka: keskikenttäpelaaja
Pituus: 171 senttimetriä
Junioriseurat
2000–2002: Brøndby
2002–2004: Ajax
Seurat
| Vuodet | Seura | O | (M) |
| 2004–2006 | RKC Waalwijk | 48 | (2) |
| 2006–2008 | Ajax | 4 | (0) |
| 2006–2007 | → Sparta Rotterdam (laina) | 12 | (1) |
| 2008–2012 | Brøndby | 122 | (26) |
| 2012–2015 | Celta | 101 | (3) |
| 2015– | Sevilla | 29 | (1) |
Maajoukkue
| 2006– | Tanska | 59 | (6) |
 Seurajoukkueuran tilastot kattavat vain kansalliset sarjat, päivitetty 3. elokuuta 2017.  Maajoukkueuran tilastot päivitetty 7. elokuuta 2018.
Michael Krohn-Dehli (s. 6. kesäkuuta 1983 Kööpenhamina, Tanska) on tanskalainen jalkapalloilija. Hän on pelipaikaltaan hyökkääjä.
Krohn-Dehli pelasi Brøndbyssä ennen siirtymistään Ajaxin junioriakatemiaan. Hänelle ei kuitenkaan lopulta löytynyt paikkaa Ronald Koemanin valmentamassa edustusjoukkueessa, joten hän liittyi Waalwijkiin ilmaisella siirrolla vuonna 2004. Siellä hän teki ammattilaisdebyyttinsä 15. elokuuta 2004 Groningenia vastaan. Kaksi vuotta myöhemmin Krohn-Dehli palasi Ajaxiin ja teki vuoteen 2009 ulottuvan sopimuksen seuran kanssa. Kevätkauden 2007 hän pelasi lainalla Sparta Rotterdamissa, jossa onnistui tekemään yhden maalin 12 ottelussa.
Elokuussa 2008 Krohn-Dehli jätti lopullisesti Ajaxin organisaation ja palasi Brøndbyhyn. Elokuussa 2012 hän siirtyi Celta Vigoon.
1. kesäkuuta 2015 Krohn-Dehli teki kaksivuotisen sopimuksen Sevillan kanssa.
Tanskan maajoukkueessa Krohn-Dehli teki ensiesiintymisensä EM-karsinnoissa Liechtensteinia vastaan 11. lokakuuta 2006. Hän on pelannut 59 maaottelua ja tehnyt niissä kuusi maalia.
Melonta kesäolympialaisissa 1952 – miesten 1 000 metrin kanadalaiskaksikko

Helsingin olympiakisojen miesten kanadalaiskaksikoiden 1 000 metrin melontaan osallistui 11 paria. Kilpailu käytiin 28. heinäkuuta Soutustadionilla.
Alkuerät

Kummastakin erästä neljä nopeinta loppukilpailuun.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Bent Rasch Finn Haunstoft |  Tanska | 4.38,3 |
| 2 | Jan Brzák-Felix Bohumil Kudrna |  Tšekkoslovakia | 4.42,9 |
| 3 | Egon Drews Wilfried Soltau |  Saksa | 4.48,3 |
| 4 | Georges Dransart Armand Loreau |  Ranska | 4.48,6 |
| 5 | István Bodor József Tuza |  Unkari | 4.51,9 |
| 6 | Kurt Liebhart Engelbert Lulla |  Itävalta | 4.55,8 |
| 7 | John Haas Frank Krick |  Yhdysvallat | 4.59,0 |
| 8 | Arthur Johnson Thomas Hodgson |  Kanada | 5.01,4 |
Mikko Hyvärinen

Mikko Hyvärinen voi tarkoittaa ainakin seuraavia henkilöitä:
Mikko Hyvärinen (1889–1973), suomalainen voimistelija ja olympiamitalisti
Mikko Hyvärinen (s. 1976), suomalainen maastohiihtäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Hyvärinen”, voi hakea sivunnimihaulla, laajalla sivunnimihaulla tai tekstihaulla.
Meltauksen järjestötalo

| Meltauksen järjestötalo> Meltauksen Työväenyhdistyksentalo |
| --- | --- |
Osoite:  Tolosentie 10, Rovaniemi
Sijainti:  Meltaus, Rovaniemi
Koordinaatit:  66°55′56″N, 25°21′14″E
Valmistumisvuosi:  1960
Suunnittelija:  rakennusmestari Olavi Nurmi, E. Ekfors
Rakennuttaja:  Meltauksen Työväenyhdistys r.y.
Omistaja:  Meltauksen Järjestöyhdistys r.y.
Runkorakenne:  lauta
Julkisivumateriaali:  lauta
Huoneistoala:  380 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Meltauksen järjestötalo  on Meltauksen kylässä, Rovaniemen kaupungissa sijaitseva työväentalo. Talo edustaa sodanjälkeisen jälleenrakentamisen tyyliä. Sillä on ollut merkittävä osa työväenliikkeelle Meltauksessa vaikuttaneessa metsäteollisuudessa.
Historiaa

Meltauksen järjestötalon rakennutti Meltauksen Työväenyhdistys. Talo valmistui 1960 rakennusmestari Olavi Nurmen suunnitelmien mukaan. Aluksi rakennuksessa oli vain sali.. Rakennus siirtyi vuonna 1962 Meltauksen Järjestöyhdistykselle. Taloa laajennettiin 1981 E. Ekforsin suunnitelman mukaisesti ja lisätty näyttämö, eteinen sekä kahvio ja keittiö. Vuonna 1988 taloon tehtiin sisäremontti.  Perimätiedon mukaan talon paikalla on ollut latomainen rakennus, jossa pidettiin tansseja sotien jälkeen.
Tontti on lohkaistu 1955 valtion omistamasta Sattuma-tilasta. 1980-luvulla tonttia laajennettiin pysäköintitiloja varten, sen jälkeen se oli 3 000 m²:n suuruinen. Tontilla on myös talousrakennus, jossa on mm. wc:t, sauna ja puuliiteri.
Rakennus

Puurunkoinen, lautaverhoiltu rakennus on puolitoistakerroksinen. Katteena on huopakate. Rakennuksen huoneistoala on 380 m². Talossa on puulämmitys, koneellinen ilmanvaihto, vesi- ja viemäriverkostot sekä sähkö.
Nykyinen toiminta

Toiminta järjestötalolla on hiipunut.
Mikko Immonen

Mikko Immonen on seuraavien henkilöiden nimi:
Mikko Immonen (1933–2017), suomalainen poliitikko, keskustan puoluesihteeri
Mikko Immonen (s. 1950), suomalainen poliitikko, vasemmistoliiton kansanedustaja
Mikko Immonen (s. 1994), suomalainen salibandyn pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Immonen”, voi hakea sivunnimihaulla, laajalla sivunnimihaulla tai tekstihaulla.
Michael Barratt (televisiojuontaja)

Michael Barratt (3. tammikuuta 1928 Leeds – 10. heinäkuuta 2022 Berkshire) oli englantilainen televisiojuontaja ja toimittaja sekä tietokirjailija. Hän tuli tunnetuksi etenkin suositun, joka arki-ilta lähetetyn Nationwide-ajankohtaisohjelman juontajana BBC:ssä vuosina 1969–1977.
Elämä ja ura

Leedsiläiseen virkamiesperheeseen syntynyt Michael Barratt kävi Rossall School -poikakoulun Lancashiressa ja Paisley Grammar Schoolin Skotlannissa. Hän kiinnostui lehtialasta ja kertoo aloittaneensa toisen maailmansodan aikana 16-vuotiaana teetarjoilijana The Sunday Mail -lehdessä Glasgow’ssa. Hän eteni ensin urheilutoimittajaksi ja vähitellen yleistoimittajaksi ja lähti 1956 Nigeriaan, jossa hän työskenteli Nigerian Citizen -sanomalehdessä ja maan radioyhtiössä.
Palattuaan Englantiin Barratt oli toimittajana alueellisissa sanomalehdissä. Samanaikaisesti hän avusti BBC:n ulkomaanpalvelun vastaperustetulla Afrikan-osastolla ja toimi freelance-reportterina myös televisiolle, aluksi Midlandsin alueellisessa ohjelmassa Scan. Pian Barratt siirtyi kokonaan televisioon ja alkoi tehdä BBC:n ajankohtaisohjelmaa Midlands Today, sitten kaksi vuotta valtakunnallista Panoramaa kunnes lähti mukaan tekemään 24 Hours -nimistä uutiskatsausta. Pisin rupeama oli Nationwide-ohjelman juontajana vuodesta 1969 vuoteen 1977. Sen jälkeen hän juonsi Thames Televisionin Reporting London -ohjelmaa, kunnes perusti oman yritysvideoita tekevän tuotantoyhtiönsä Michael Barratt Limited, joka toimi vuoteen 1997 saakka. Hän toimi myös luennoijana, viestintäkonsulttina ja erilaisten kongressien puheenjohtajana.
Barratt kirjoitti myös tietokirjoja kuten Michael Barratt's Complete Gardening Guide, Making the Most of the Media ja Making the Most of Retirement. Vuonna 2013 hän julkaisi muistelmansa nimeltä Mr. Nationwide. Ensimmäiset muistelmansa hän julkaisi jo 1970-luvun loppupuolella.
Käännös suomeksi
Michael Banducci

| Michael Banducci |
| --- | --- |
 Michael Banducci WSOP-voittonsa jälkeen vuonna 2008.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  10 
WPT-voitot:  0
EPT-voitot:  0
Turnausansiot (USD):  936 109
Päivitetty:  22. kesäkuuta 2008
Michael Banducci (syntynyt Torontossa Kanadassa, asuu Traverse Cityssä Michiganissa) on yhdysvaltalainen pokeriammattilainen. Hän on urallaan voittanut yhden World Series of Poker -rannekkeen. Michiganilainen Banducci on käynyt Hopen collegea.
Vuoden 2007 WSOP:ssa Banducci selviytyi finaalipöytään 1 500 dollarin no limit hold'em -turnauksessa ollen lopulta viides. Ensimmäisen turnausvoittonsa hän saavutti seuraavan vuoden WSOP:ssa, jossa voitti 1 000 dollarin no limit turnauksen (lisäostomahdollisuus). Voitostaan hän ansaitsi 636 736 dollaria.
WSOP-voittonsa aikaan Banducci oli 23-vuotias ja ei ollut kokopäiväisesti tehnyt muuta työtä kuin pokerinpeluuta.
Kesäkuussa 2008 Banduccin pokeriuran turnausansiot ylittivät 0,9 miljoonaa dollaria.
Aiheesta muualla

Michael Banducci The Hendon Mob Poker Databasessa (englanniksi)
Mikko Immonen (urheilija)

| Mikko Immonen> Henkilötiedot |
| --- | --- |
Syntynyt: 8. maaliskuuta 1994 (ikä 30)
Salibandyn pelaaja
Pelipaikka:  hyökkääjä
Seura:  Koovee
Pelinumero:  26
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2011– | Koovee | 60 (49 + 33 = 82) | 60 (49 + 33 = 82) |
 Seurajoukkueuran tilastot kattavat vain kansalliset sarjat, päivitetty 15. joulukuuta 2015.
Mikko Immonen (s. 8. maaliskuuta 1994) on suomalainen salibandyn pelaaja, joka edustaa Salibandyliigan Kooveeta.
Melonta kesäolympialaisissa 1952 – miesten 1 000 metrin kajakkikaksikko

Helsingin olympiakisojen miesten kajakkikaksikoiden 1 000 metrin melontaan osallistui 19 paria. Kilpailu käytiin 28. heinäkuuta Soutustadionilla.
Alkuerät

Jokaisesta erästä kolme nopeinta loppukilpailuun.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Kurt Wires Yrjö Hietanen |  Suomi | 3.51,1 |
| 2 | Lars Glassér Ingemar Hedberg |  Ruotsi | 3.51,1 |
| 3 | Maximilian Raub Herbert Wiedermann |  Itävalta | 3.51,4 |
| 4 | Gustav Schmidt Helmut Noller |  Saksa | 3.51,8 |
| 5 | Ivar Mathisen Knut Østby |  Norja | 3.54,7 |
| 6 | Maurice Graffen Marcel Renaud |  Ranska | 3.55,1 |
| 7 | István Granek János Kulcsár |  Unkari | 3.55,1 |
| 8 | Cornelis Koch Abraham Klingers |  Alankomaat | 3.55,8 |
| 9 | Egon Dyg Andreas Lind |  Tanska | 3.59,3 |
Melonta kesäolympialaisissa 1952 – miesten 1 000 metrin kajakkiyksikkö

Helsingin olympiakisojen miesten kajakkiyksiköiden 1 000 metrin melontaan osallistui 20 melojaa. Kilpailu käytiin 28. heinäkuuta Soutustadionilla.
Alkuerät

Jokaisesta erästä kolme nopeinta loppukilpailuun.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Gert Fredriksson |  Ruotsi | 4.07,9 |
| 2 | Thorvald Strömberg |  Suomi | 4.09,7 |
| 3 | Louis Gantois |  Ranska | 4.20,1 |
| 4 | Willem van der Kroft |  Alankomaat | 4.20,8 |
| 5 | Meinrad Miltenberger |  Saksa | 4.21,6 |
| 6 | Lubomír Vambera |  Tšekkoslovakia | 4.24,0 |
| 7 | Hendrik Verbrugghe |  Belgia | 4.25,0 |
| 8 | Lev Nikitin |  Neuvostoliitto | 4.26,2 |
| 9 | Bertram Oldershaw |  Kanada | 4.26,5 |
Mikko Innanen

Mikko Innanen on seuraavien henkilöiden nimi:
Mikko Innanen, jalkapalloilija
Mikko Innanen, saksofonisti
Mikko Innanen, urheiluselostaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Innanen”, voi hakea sivunnimihaulla, laajalla sivunnimihaulla tai tekstihaulla.
Mikko Immonen (puoluesihteeri)

Mikko Immonen
Mikko Immonen (16. lokakuuta 1933 Rantasalmi – 6. maaliskuuta 2017) oli Keskustapuolueen puoluesihteeri Johannes Virolaisen puheenjohtajuuden loppukauden 1970–1980. Immonen oli Keskustan ns. K-linjan luottomies eikä tullut erityisen hyvin toimeen Virolaisen kanssa. Hänen väitetään myötävaikuttaneen siihen, että Virolainen hävisi keskustan puheenjohtajuuden Paavo Väyryselle Turun puoluekokouksessa 1980. [lähde? ]
1970-luvun alussa Immonen ja kokoomuksen Juha Vikatmaa suunnittelivat puoluejakoa, jossa keskustan K-linja ja kokoomuksen ”edistysmieliset osat” (Vikatmaan tukijat) olisivat muodostaneet uuden ryhmittymän.
Immonen oli koulutukseltaan yhteiskuntatieteiden maisteri. Hän toimi Maakansan toimittajana ja toimitussihteerinä vuosina 1954–1959, ulkoasiainministeriön tehtävissä vuosina 1960–1970 ja Alkon johtokunnan jäsenenä vuosina 1980–1994.
Melonta kesäolympialaisissa 1952 – miesten 1 000 metrin kanadalaisyksikkö

Helsingin olympiakisojen miesten kanadalaisyksiköiden 1 000 metrin melontaan osallistui 10 melojaa. Kilpailu käytiin 28. heinäkuuta Soutustadionilla.
Alkuerät

Kummastakin erästä neljä nopeinta loppukilpailuun.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Josef Holeček |  Tšekkoslovakia | 4.56,3 |
| 2 | János Parti |  Unkari | 5.03,6 |
| 3 | Olavi Ojanperä |  Suomi | 5.08,5 |
| 4 | Frank Havens |  Yhdysvallat | 5.13,7 |
| 5 | Ingemar Andersson |  Ruotsi | 5.15,0 |
| 6 | Ralf Berckhan |  Saksa | 5.22,8 |
| 7 | Jean Molle |  Ranska | 5.24,1 |
| 8 | Vladimir Kotyrev |  Neuvostoliitto | 5.24,5 |
Moelv

| Moelv |
| --- | --- |
 Katunäkymää keväällä 2023.
 Moelv
 Koordinaatit: 60°56′00″N, 10°41′33″E 
Valtio:  Norja
Lääni:  Innlandet
Kunta:  Ringsaker
Pinta-ala:  
 – Maa:  4 km²
Väkiluku (2023):  4 510
 – Väestötiheys:  1 127,5 as./km²
Infobox OKVirheellinen NIMI-arvo: 
Moelv on taajama Ringsakerin kunnassa Innlandetin läänissä Norjassa. Taajaman pinta-ala on 4,0 neliökilometriä ja asukasluku 4 510 vuonna 2023. Moelv otti käyttöön kaupunkinimikkeen vuonna 2010.
Moelvin asema Dovren radan varrella
Michael Kostka

Michael Kostka vuonna 2014.
Michael ”Mike” Kostka (s. 28. marraskuuta 1985) on kanadalainen jääkiekkoilija, pelipaikaltaan puolustaja. Hän edustaa NHL-seura Ottawa Senatorsia. Ensimmäiset NHL-ottelunsa hän pelasi Toronto Maple Leafsissa kaudella 2012–2013 ja on sen jälkeen edustanut Chicago Blackhawksia, Tampa Bay Lightningia ja New York Rangersia. Hän nousi NHL:ään ilman varausta yliopistosarjan ja AHL:n kautta. Norfolk Admiralsissa Kostka oli voittamassa AHL:n mestaruutta Calder Cupia 2012.
Aiheesta muualla

Michael Kostka The Internet Hockey Databasessa (englanniksi)
Michael Kostka Legends of Hockey -sivustolla (englanniksi)
Michael Kostka Twitterissä (englanniksi)
Michael Kremer

| Michael Kremer |
| --- | --- |

Henkilötiedot
Syntynyt: 12. marraskuuta 1964  New York 
Koulutus ja ura
Väitöstyön ohjaaja:  Robert Barro ja Eric Maskin
Tutkimusalue:  Kehitystaloustiede   Terveystaloustiede
Palkinnot:   Nobelin taloustieteen palkinto (2019)
Aiheesta muualla
scholar.harvard.edu/kremer
Michael Robert Kremer (s. 12. marraskuuta 1964) on yhdysvaltalainen taloustieteilijä. Kremer on taloustieteen professori Harvardin yliopistossa. Hänen tutkimuksensa ovat keskittyneet erityisesti köyhyyden vähentämiseen kehitysmaissa. Kremerille myönnettiin Ruotsin keskuspankin taloustieteen palkinto Alfred Nobelin muistoksi vuonna 2019 yhdessä Abhijit Banerjeen ja Esther Duflon kanssa heidän empiirisestä lähestymistavastaan köyhyyden vähentämiseksi.
Koulutus ja ura

Kremer suoritti yhteiskuntatieteiden kandidaatintutkinnon Harvardin yliopistossa vuonna 1985. Tohtorinarvon hän sai taloustieteestä vuonna 1992 Harvardin yliopistosta. Hän on ollut Gates Professor of Developing Societies -professuurin haltija Harvardin yliopistossa vuodesta 2003 alkaen.
Kremer on tullut tunnetuksi empiiristen tutkimusmenetelmien käytöstä köyhyyden tutkimisessa. Hän on muun muassa selvittänyt 1990-luvun puolivälissä Kenian koululaisten oppimistuloksien parantamistapoja. Hän on tehnyt vastaavia kokeita erilaisten ongelmien parissa myös muissa maissa yhdessä Abhijit Banerjeen ja Esther Duflon kanssa. Kremer, Banerjee ja Duflo saivat Ruotsin keskuspankin taloustieteen palkinnon vuonna 2019.
Tunturipappi

Tunturipapit ovat Suomen evankelis-luterilaisen kirkon pappeja, jotka palvelevat vapaaehtoistyössä Lapin matkailukeskuksissa Ylläksellä, Saariselällä ja Kilpisjärvellä. Tunturipapit järjestävät tunturikappeleissa jumalanpalveluksia ja hartauksia, ja vihkivät matkailijoita myös luonnon keskellä. [lähde? ]
Urho Kekkosen muistomerkki (Kajaani)

Pekka Kauhanen: Suuri Aika.
Suuri aika eli Urho Kekkosen muistomerkki on Kajaanissa sijaitseva muistomerkki, joka on omistettu kaupungissa kasvaneelle tasavallan presidentti Urho Kekkoselle. Se on ensimmäinen Helsingin ulkopuolella sijaitseva Suomen presidentille pystytetty valtakunnallinen muistomerkki, joskin se on sittemmin menettänyt asemansa Kekkosen valtakunnallisena muistomerkkinä kymmenen vuotta myöhemmin Helsinkiin valmistuneelle muistomerkille.
Muistomerkin on veistänyt espoolainen kuvanveistäjä Pekka Kauhanen. Se paljastettiin 3. syyskuuta 1990, jolloin Kekkosen syntymästä oli kulunut tasan 90 vuotta. Abstrakti veistos on 8 metriä korkea.
Mikko Hyvärinen (hiihtäjä)

Mikko Hyvärinen (s. 29. tammikuuta 1976 Suonenjoki) on entinen suomalainen hiihtäjä jonka parhaat meriitit ovat SM-tasolta. Hän kilpaili aktiivisesti 1990–2000-luvuilla. Hyvärisen paras maailmancup sijoitus on kevään 2001 maailmancupin 60 kilometrin osakilpailun 28. sija. Parhaimmillaan hän sijoittui Scandinavia Cupissa viidenneksi Levillä 1999. Hyvärinen osallistui urallaan seitsemään maailmancupin osakilpailuun. Hän kärkkyi pitkään pääsyä maajoukkueeseen mutta jäi siitä hiukan. SM-tasolla hän on ollut parhaimmillaan kuudes vuonna 1998. Vuonna 2005 hän oli takaa-ajokilpailun 15+15 km 12. Lapinlahdella.
Hän edusti urallaan Suonenjoen Vasamaa.
Hyvärinen on ammatiltaan kirvesmies, hän toimii suonenjokelaisessa Rakennusliike Pihatto oy:ssä projektipäällikkönä.
Aiheesta muualla

Suonenjoen Vasama (Arkistoitu – Internet Archive)
Mikko Hyvärinen (hiihtäjä) Kansainvälinen hiihtoliitto (FIS). (englanniksi)
Uskonto Vermontissa

Uskontokunnat Vermontissa
Protestanttisuus (30%) (30%)
Katolilaisuus (22%) (22%)
Ortodoksinen kristinusko (1%) (1%)
Juutalaisuus (2%) (2%)
Unitaariuniversalismi (2%) (2%)
Hindulaisuus (1%) (1%)
Buddhalaisuus (1%) (1%)
Uskontokuntiin kuulumattomat (37%) (37%)
Muut (~4%) (4%)
Vermont on Yhdysvaltain Uudessa-Englannissa sijaitseva osavaltio, ja yksi maan sekulaareimmista ja liberaaleimmista osavaltioista. Vuonna 2014 vain 41% Vermontin asukkaista kertoi uskovansa Jumalaan täysin varmasti. Pienempi osuus oli vain Massachusettsissa (40%). Vermont sijoittui osavaltioista viimeiseksi viikottaisessa uskonnolliseen seremoniaan osallistumisessa (21%) ja päivittäisessä rukoilussa (33%) 2010-luvulla monet kirkot Vermontissa ovat joutuneet sulkemaan ovensa. Eri protestanttisuuden haaroja edustavat kirkot ovat myös yhdistäneet toimintaansa uskonnon merkityksen vähentyessä ihmisten elämässä.
Urimalahden ruukki

Urimalahden ruukki oli Lapinlahdella Urimajoen alkupäässä Urimolahden rannalla sijainnut harkkohytti joka oli toiminnassa vuosina 1792–1858. Se oli Suomen ensimmäinen teollisesti järvimalmia sulattanut harkkohytti.
Harkkohytti rakennettiin 1792 paikalla sijainneen vanhan vesimyllyn lähelle. Vesiratas toimi laitoksen palkeiden ja kankivasaran voimanlähteenä mutta laitos jäi vaatimattomaksi koska vesivoimaa ei ollut paljoa tarjolla. Laitokseen kuului myös 1800-luvun alussa rakennettu pienoismasuuni jota ei kuitenkaan käytetty pitkään.
Harkkohytin toiminta päättyi Lastukosken perkauksen ja järvimalmin lähteenä olleen Syvärijärven pinnan laskun myötä. Malmiveneet eivät enää päässeet ruukille ja niinpä ruukki suljettiin 1858 ja purettiin seuraavana vuonna.
Urimajoen eteläisen jokihaaran poikki rakennettu betonipato on rakennettu perimätiedon mukaan käyttäen runkona vanhaa ruukin patoa. Padon alapuolella saaressa oleva 1900-luvulla rakennettu paja on tiettävästi rakennettu ruukin harkkohytin paikalle ja rannan puolella sijaitsevat 1900-luvulta peräisin olevat myllyn ja voimalaitoksen betoniperustukset sekä lahonnut uittoränni ovat perimätiedon mukaan ruukin vasarapajan paikalle rakennettuja.
Media Ahvenanmaalla

Ahvenanmaalla toimii kaksi sanomalehteä ja neljä radioasemaa. Lisäksi maakuntahallinto välittää alueella Sveriges Radion radiolähetyksiä, SVT:n televisiolähetyksiä sekä yhtä Yleisradion radioasemaa ja kolmea Yleisradion televisiokanavaa. Ahvenanmaalla on oma internet-verkkotunnus.
Sanomalehdet

Vanhin sanomalehti on Ålandstidningen, jonka perusti 1891 Julius Sundblom. Se ilmestyy kuudesti viikossa. Kilpailijana sille on Nya Åland, joka perustettiin vuonna 1981 Ålandstidningenin toimittajiston riitojen takia.
Radio

Maakuntahallinto ylläpitää yhtä julkisen palvelun radioasemaa, Ålands radiota. Se lähettää päiväsaikaan (5.30–19.00) uutisia, keskusteluohjelmia, musiikkia ja visailuja. Tunnin välein esitetään Yle Radio Vegan uutisia.
Paikallisia kaupallisia asemia on kaksi. Steel FM lähettää uutisia, keskustelua ja vanhempaa musiikkia. Tauotonta musiikkia soittavat Soft FM ja Radio Harmonica. Näiden lisäksi myös ruotsalainen hittiasema RIX FM kuuluu Ahvenanmaalla paikallislähetystensä kanssa.
Maakuntahallinnon paikallisilla lähettimillään releoimiin asemiin kuuluvat Ruotsista Sveriges Radion P1, P2, P3 ja Tukholman paikallislähetyksellä varustettu P4. Suomesta releoidaan Yle Radio Vegaa, Yle X3Ma ja Yle Radio Suomea.
Televisio

Ahvenanmaalla on syksystä 2005 lähtien ollut vain digitaalisia tv-lähetyksiä. Omia lähetyksiä ei ole, mutta ruotsalaisia ja mannersuomalaisia lähetyksiä releoidaan paikallisilla lähettimillä. Releoitaviin kanaviin kuuluvat SVT:n kanavat, Ruotsin TV4 ja Suomen kanavista Yle TV1, Yle TV2 ja Yle Fem.
Internet

Ahvenanmaan oma ensimmäisen tason Internet-verkkotunnusten pääte, .ax, otettiin käyttöön 16. elokuuta 2006. Se korvaa aikaisemman toisen tason .aland.fi-päätteen. Päätteen käytöstä vastaa hallinnollisesti Ahvenanmaan lääninhallitus ja teknisesti Ålands Datakommunikation Ab (Ålcom).
Aiheesta muualla

Ålandstidningen (ruotsiksi)
Nya Åland (ruotsiksi)
Steel FM (ruotsiksi)
Soft FM (ruotsiksi)
RIX FM (ruotsiksi)
Ålands radio och TV (ruotsiksi)
Matti Louhi

Matti Louhi toteutti Rantasipi-hotelliketjun graafisen ilmeen. Kuvan mainos on vuodelta 1973.
Matti Ilmari Louhi (22. marraskuuta 1936 Toivakka – 15. huhtikuuta 2020 Jyväskylä) oli suomalainen graafinen muotoilija ja kuvittaja.
Elämä

Louhi syntyi Toivakassa ja opiskeli Jyväskylässä sekä Birminghamissa, Englannissa. Hän teki joitakin omia lastenkirjoja ja muutamia käsikirjoituksia Pikku Kakkonen -lastenohjelmaan, mutta ennen kaikkea kuvituksia. Louhi toimi Jyväskylän kulttuurilautakunnan jäsenenä 1990-luvulla.
Louhi on haudattu Jyväskylän vanhalle hautausmaalle.
Tunnustukset

Louhi sai vuonna 1974 Hans Christian Andersen -palkinnon kunniamaininnan kirjastaan Torvi, joka ei lakannut soimasta.
Kuvituksia

Louhi toteutti 1960–1990-luvuilla yhteensä noin 700 kirjan kansikuvat. Näistä tunnetuimpia ovat:
J. R. R. Tolkien -suomennokset Taru sormusten herrasta, Silmarillion ja Keskeneräisten tarujen kirja
3 etsivää -nuortenkirjasarja
useat Kalle Päätalon kirjat
useat Raymond Chandler- ja Ian Fleming -suomennokset
Gummeruksen Erotica-sarjan kirjat
Louhen kirjoittamia kirjoja

Torvi, joka ei lakannut soimasta ; kertonut ja kuvittanut Matti Louhi. Gummerus 1971
Sipi.. sipi.. : kuvitettuja tosiasioita Raflakahlaajista. Rantaloma, Jyväskylä 1972, täyd. painos 1974
Kenraali Kuperkeikan ja hänen hevosensa Hirnuvirnun seikkailuja : pudonnut pilvi. Gummerus 1973
Kuti, kuti, tyttölintu!. Gummerus 1974, 2. painos Rantasipi, Jyväskylä 1986
Matka kellojen kaupunkiin ; teksti ja kuv. Matti Louhi. WSOY 1978, 9. painos 1994
Laulavat lapaset ; kert. ja kuv. Matti Louhi. Talli-iltain tarinoita-sarja. Vaasa Oy, Vaasa 1981
Aiheesta muualla

Kontuwiki
Matti Louhen muistokirjoitus Helsingin Sanomissa